Rintamaan
Nyt veikot siskot rintamaan
 jo vaara uhkaa suuri!
 Nyt punaliput liehumaan
 jo nousee työläismuuri!
 Nyt vapautta valvomaan
 käykäämme ilomiellä,
 on lopultakin voitto vaan
 aatteemme taistotiellä!

 Kun nousee työläiskansa maan
 tyrannein valta kaatuu!
 Käy oikeus näin kunniaan
 ja petos inha maatuu!
 Näin kelpaa meidän taistella
 uhraten kaiken varmaan;
 kun siten voimme ansaita
 näin vapauden armaan!

 Oi terve siskot veikkoset, –
 kesäinen päivä paistaa!
 Jos kourin lujin taistelet,
 saat onneakin maistaa! –
 Jos pelkurina sorrat vaan
 vie kaiken häijy hiisi –
 barbaarilauma itämaan
 mi tänne taasen kiisi!

O[tto]. T[iuppa].

Lähde: Vapauden viesti: sosialidemokratinen kevätjulkaisu 3. 1910. Vapaus-lehti, Mikkeli.

Otto Tiuppa
Runot
Vapauden viesti: sosialidemokratinen kevätjulkaisu
1910